
Παρασκευή, 11 Σεπτεμβρίου 2026

ΔΕΛΤΙΟ ΤΥΠΟΥ

Εκδήλωση πυρκαγιάς σε Θ/Γ σκάφος στη Λευκάδα – Εντοπισμός και διάσωση 44 αλλοδαπών νοτιοανατολικά των Καλών Λιμένων – Εντοπισμός 49 αλλοδαπών στους Καλούς Λιμένες – Ημιβύθιση Ε/Π – Τ/Ρ σκάφους στο Πόρτο Χέλι – Σύλληψη ναυτικών στο Πυθαγόρειο – Πτώση γυναίκας στη θάλασσα στη Θεσσαλονίκη – Διακομιδές ασθενών

Τις μεσημβρινές ώρες χθες, ενημερώθηκε η Λιμενική Αρχή της Λευκάδας για περιστατικό εκδήλωσης πυρκαγιάς σε ένα θαλαμηγό (Θ/Γ) σκάφος, σημαίας Ιταλίας, το οποίο βρισκόταν στο βόρειο μέρος του διαύλου Λευκάδας, με τρεις αλλοδαπούς επιβαίνοντες (2 υπήκοοι Γαλλίας και 1 υπήκοος Ουκρανίας). Αμέσως ενεργοποιήθηκε το τοπικό σχέδιο έκτακτης ανάγκης, ενημερώθηκε η Πυροσβεστική Υπηρεσία και στο σημείο έσπευσαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), ένα Πυροσβεστικό σκάφος της Π.Υ. Ηγουμενίτσας, ένα Περιπολικό όχημα Λ.Σ.-ΕΛ.ΑΚΤ. και δύο οχήματα της Πυροσβεστικής Υπηρεσίας. Οι τρεις επιβάτες του Θ/Γ εξήλθαν με ίδιες δυνάμεις στην ακτή, ενώ με τη συνδρομή του αλιευτικού σκάφους «ΑΓΙΟΣ ΝΙΚΟΛΑΟΣ» Σ.Λ. 44, το Θ/Γ ρυμουλκήθηκε σε αβαθές αμμώδες σημείο του διαύλου, μακριά από άλλα σκάφη, χωρίς να αποτελεί κίνδυνο για την ναυσιπλοΐα. Η πυρκαγιά κατασβέστηκε πλήρως από τις δυνάμεις της Π.Υ. και πραγματοποιήθηκε πόντιση πλωτού φράγματος περιμετρικά του Θ/Γ. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. Προανάκριση διενεργείται από το Λιμεναρχείο Λευκάδας.
Διαθέσιμο οπτικοακουστικό υλικό έχει αναρτηθεί στην ιστοσελίδα www.hcg.gr
*****
Τις απογευματινές ώρες χθες, ενημερώθηκαν οι Λιμενικές Αρχές των Καλών Λιμένων, της Αγίας Γαλήνης και του Κόκκινου Πύργου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 22ν.μ. νοτιοανατολικά των Καλών Λιμένων. Άμεσα για την περιοχή απέπλευσε ένα σκάφος της δύναμης Frontex  όπου εντόπισε και περισυνέλεξε 44 αλλοδαπούς (37 άνδρες, 6 γυναίκες και 1 ανήλικο) και στη συνέχεια, μεταφέρθηκαν στο λιμάνι των Καλών Λιμένων. Ακολούθως, οδηγήθηκαν στο λιμάνι του Ηρακλείου, συνοδεία στελεχών του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.
*****
Τις πρώτες πρωινές ώρες σήμερα, εντοπίστηκαν από στελέχη της Λιμενικής Αρχής των Καλών Λιμένων 49 αλλοδαποί (42 άντρες, 3 γυναίκες  και 4 ανήλικοι) στην παραλία «ΤΡΥΠΗΤΗ» του Δήμου Γόρτυνας, οι οποίοι είχαν αποβιβαστεί από πνευστή λέμβο. Οι αλλοδαποί οδηγήθηκαν με λεωφορείο, με τη συνοδεία στελεχών Κλιμακίου Ειδικών Αποστολών (Κ.Ε.Α) του Κεντρικού Λιμεναρχείου Ηρακλείου, στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.
*****
Τις βραδινές ώρες χθες, ενημερώθηκε η Λιμενική Αρχή του Πορτοχελίου για εισροή υδάτων σε  επαγγελματικό τουριστικό (Ε/Π-Τ/Ρ Παραδοσιακό) σκάφος, το οποίο ελλιμενιζόταν μόνιμα στον προβλήτα του λιμένα Πορτοχελίου. Αμέσως ενεργοποιήθηκε το τοπικό σχέδιο έκτακτης ανάγκης και το σχέδιο αντιμετώπισης περιστατικού ρύπανσης και στην περιοχή έσπευσαν στελέχη Λ.Σ.-ΕΛ.ΑΚΤ., στελέχη του Πυροσβεστικού κλιμάκιου Ερμιονίδας, ιδιωτικό καταδυτικό συνεργείο και ιδιωτικό ταχύπλοο σκάφος. Παρά τις προσπάθειες απάντλησης υδάτων με συσκευές του ίδιου σκάφους και του Πυροσβεστικού κλιμακίου καθώς και άλλων φορητών αντλιών παρακείμενων σκαφών, το Ε/Π-Τ/Ρ σκάφος βρέθηκε σε κατάσταση ημιβύθισης και επικάθισε στον βυθό. Το σκάφος δεν έφερε επιβάτες, ενώ από την επικάθιση δεν προκλήθηκαν ζημιές σε παρακείμενα σκάφη και δεν παρατηρήθηκε θαλάσσια ρύπανση. Τοποθετήθηκαν πλωτά φράγματα και ρίφθηκαν απορροφητικές πετσέτες περιμετρικά του σκάφους, για προληπτικούς λόγους. Προανάκριση διενεργείται από το Α΄ Λιμενικό τμήμα Πορτοχελίου του Λιμεναρχείου Ναυπλίου.
*****
Τις απογευματινές ώρες την 09.09.2026, συνελήφθησαν από στελέχη της Λιμενικής Αρχής Πυθαγορείου, δύο ημεδαποί, 42 και 29 ετών αντίστοιχα, στο λιμένα Πυθαγορείου Σάμου. Συγκεκριμένα, σε διενεργηθέντα έλεγχο από στελέχη Λ.Σ.-ΕΛ.ΑΚΤ. σε επιβατηγό – τουριστικό (Ε/Γ – Τ/Ρ) σκάφος με κυβερνήτη τον 29χρονο, διαπιστώθηκε ότι μετέφερε συνολικά ογδόντα έξι (86) επιβάτες, ενώ ο μέγιστος αριθμός επιβατών σύμφωνα με το πρωτόκολλο γενικής επιθεώρησης είναι ογδόντα (80). Από το Α΄ Λιμενικό Τμήμα Πυθαγορείου, του Λιμεναρχείου Σάμου που διενεργεί την προανάκριση, επιβλήθηκαν οι προβλεπόμενες διοικητικές κυρώσεις.
*****
Ενημερώθηκε, τις πρωινές ώρες σήμερα, το Κεντρικό Λιμεναρχείο Θεσσαλονίκης από την Άμεση Δράση (ΕΛ. ΑΣ.), για την πτώση γυναίκας στη θάλασσα, στη θαλάσσια περιοχή Νέας Παραλίας Θεσσαλονίκης. Αμέσως, στην περιοχή έσπευσαν1 Περιπολικό σκάφος Λ.Σ. – ΕΛ. ΑΚΤ. (ΠΛΣ), 1 Περιπολικό όχημα Λ.Σ. – ΕΛ. ΑΚΤ., καθώς και στελέχη της Ελληνικής Αστυνομίας. Στέλεχος Λ.Σ.- ΕΛ. ΑΚΤ., την προσέγγισε κολυμπώντας και ανέσυρε μία 69χρονη ημεδαπή, έχοντας τις αισθήσεις της. Στη συνέχεια διακομίσθηκε με ασθενοφόρο όχημα του ΕΚΑΒ στο Γενικό Νοσοκομείο Θεσσαλονίκης «ΙΠΠΟΚΡΑΤΕΙΟ», για νοσηλεία. Προανάκριση διενεργείται από το Κεντρικό Λιμεναρχείο Χαλκίδας.
*****
[bookmark: _GoBack]Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής, πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-98χρονης, από το λιμάνι της Κέας στο λιμάνι του Λαυρίου, με το σκάφος ¨ΚΑΡΤΕΡΙΑ¨ Ν.Σ. 803,
-73χρονου, από το λιμάνι της Πάτμου στο λιμάνι της Λέρου με Περιπολικό σκάφος Λ.Σ.-ΕΛ.ΑΚΤ.,
-45χρονης, από το λιμάνι της Σκιάθου στο λιμάνι του Βόλου, με το Ι/Δ-Α/Ψ ¨ΑΘΩΣ¨ Ν.Σ. 323,
-29χρονου και 35χρονου, από το λιμάνι της Σαμοθράκης στο λιμάνι της Αλεξανδρούπολης  με Περιπολικό σκάφος Λ.Σ.-ΕΛ.ΑΚΤ.,
Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590

